SAKSA, B2-oppimäärä 8.-9.lk

”Valinnaisen B2-kielen opetus järjestetään useimmiten vuosiluokilla 8-9. B2-kieli on oppilaalle äidinkielen jälkeen kolmas tai neljäs opiskeltava kieli, joten oppilaalla on jo paljon kokemusta kielten opiskelusta. Hän kykenee käyttämään aiemmin hankkimaansa tietoa ja taitoa oppimisensa tukena. Oppilasta rohkaistaan käyttämään kaikkia opiskelemiaan kieliä monipuolisessa vuorovaikutuksessa ja tiedonhankinnassa. Opetuksen tavoitteena on kehittää oppilaan kielellistä päättelykykyä ja samalla edistää hänen kielenopiskelutaitojaan. Kulttuurisen moninaisuuden ymmärtämistä syvennetään pohtimalla erilaisia kieliyhteisöihin liittyviä arvosidonnaisia ilmiöitä. Myös tunteiden käsittelylle annetaan tilaa, ja tarpeen mukaan vaikeita asioita voidaan käsitellä myös koulun opetuskielellä.

Perusteissa kuvattu kehittyvän kielitaidon taso perusopetuksen päättövaiheessa soveltuu parhaiten indoeurooppalaisiin kieliin sekä eurooppalaisiin kieliin, joissa käytetään aakkosiin pohjautuvaa kirjoitusjärjestelmää. Muihin kieliin opetuksen järjestäjä laatii opetussuunnitelman noudattaen näitä perusteita soveltuvin osin. Kansainvälisesti hyväksyttyjä kielikohtaisia viitekehyksiä noudatetaan soveltuvin osin ei-eurooppalaisten kielten opetuksessa (esim. kirjoitusmerkit). Opetusta voidaan integroida eri oppiaineiden ja monialaisten oppimiskokonaisuuksien opetukseen. Oppilaita rohkaistaan tiedon hakuun opetettavalla kielellä eri oppiaineissa.

**Vieraan kielen B2-oppimäärän tavoitteisiin liittyvät keskeiset sisältöalueet vuosiluokilla 7-9**

**S1 Kasvu kulttuuriseen moninaisuuteen ja kielitietoisuuteen:**Tutkitaan ja vertaillaan piirteitä, jotka ovat opiskeltavalle kielelle luonteenomaisia ja jotka erottavat sitä tai tekevät siitä tunnistettavan aiemmin opitun perustelleella. Muodostetaan käsitys lähisukukielistä, tutustutaan opiskeltavan kielen levinneisyyden taustaan, etsitään oppilaita kiinnostavaa tietoa kielialueen kulttuurisista ja muista ilmiöistä. Pohditaan mahdollisia kyseiseen kieleen ja kulttuuriin liittyviä ennakko-oletuksia.

**S2 Kielenopiskelutaidot:**Tutkitaan yhdessä, mikä edistää parhaiten kohdekielen oppimista, mihin kieltä voi käyttää ja mistä löytyy kiinnostavaa kohdekielistä aineistoa. Asetetaan omia tavoitteita, opetellaan antamaan ja vastaanottamaan palautetta.

**S3 Kehittyvä kielitaito, taito toimia vuorovaikutuksessa, taito tulkita tekstejä, taito tuottaa tekstejä:** Valitaan erilaisia kielenkäyttötarkoituksia ja erilaisia tekstejä lähinnä epämuodollisissa tilanteissa. Tarpeen mukaan opetellaan myös muodollisempaa kielenkäyttöä. Valitaan oppilaita kiinnostavia kielenkäytön aihepiirejä näkökulmana minä, me ja maailma. Opetellaan kuulemaan, puhumaan, lukemaan ja kirjoittamaan kohdekieltä monenlaisista aiheista. Keskeisiä aiheita ovat minä itse, perheeni, ystäväni, koulu, harrastukset ja vapaa-ajan vietto sekä elämä kohdekielisessä ympäristössä. Lisäksi valitaan aiheita yhdessä. Valittaessa tekstejä ja aiheita otetaan jossain määrin huomioon opiskeltavan kielen maantieteellinen levinneisyys ja asema. Havainnoidaan kohdekielen rytmiä, intonaatiota ja muita ääntämisen piirteitä ja harjoitellaan ääntämään luontevasti. Harjoitellaan tunnistamaan opiskeltavan kielen foneettisen tarkekirjoituksen merkkejä sekä tuottamaan tarvittavia kirjoitusmerkkejä.” (OPS 2014, 360–361.)

SAKSA, B2-oppimäärä 8.lk

**Saksan kielen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Kasvu kulttuuriseen moninaisuuteen ja kielitietoisuuteen** | **T1** auttaa oppilasta hahmottamaan uuden opiskeltavan kielen suhde aiemmin opiskelemiinsa kieliin, tutustumaan kyseisen kielen kielialueeseen ja elämänmuodon / joihinkin keskeisiin piirteisiin sekä tukea oppilaan kielellisen päättelykyvyn, uteliaisuuden ja monikielisyyden kehittymistä | S1   * Perehdytään maailman moni- ja rinnakkaiskielisyyteen sekä opiskeltavan kielen kulttuuriin ja elämänmuotoon. | * Tutustutaan saksalaiseen kielialueeseen, 8. luokalla erityisesti Saksan kulttuuriin, kouluun, maantiedon perusasioihin ja asemaan Euroopassa. * Harjoitellaan päättelemään sanojen merkityksiä ennestään tuttujen kielten kautta. | Ajattelu ja oppimaan oppiminen (L1)   * Kokemustiedon esille * tuominen * Tiedon rakentumisen tutkiminen (sanojen merkitysten päättelyssä) * Tiedonhaku   Kulttuurinen osaaminen, vuorovaikutus ja ilmaisu (L2)   * Kulttuurisen moninaisuuden arvostaminen * Miten kulttuuri ja uskonto vaikuttavat yhteiskunnassa * Kunnioituksen ja luottamuksen rakentaminen muita ihmisryhmiä ja kansoja kohtaan   Monilukutaito (L4)   * Monipuoliset tekstityypit ja lähteet * Kulttuurisen lukutaidon harjoittelu |
| **Kieltenopiskelutaidot** | **T2** rohkaista oppilasta näkemään opiskeltavan kielen taito osana elinikäistä oppimista ja oman kielivarannon karttumista, ohjata oppilasta löytämään itselleen ja ikäkaudelleen parhaiten sopivia tapoja oppia kieliä sekä kannustaa häntä käyttämään vähäistäkin taitoaan myös oppituntien ulkopuolella | S2   * Etsitään omia tavoitteita, vahvuuksia ja oppimistapoja. * Tutustutaan erilaisiin kielenkäyttötilanteisiin. | * Etsitään erilaisia tapoja oppia ja painaa asioita mieleen, kuten sanojen ryhmittely eri tavoin, ääneen harjoittelu, muistisäännöt, oma tuottaminen ja omien taitojen testaaminen. * Harjoitellaan kielen tuottamista vähäiselläkin kielitaidolla. * Harjoittelussa käytetään monipuolisia harjoitteita, esim. dialogia, draamaa, pari- ja ryhmäharjoittelua, nettitehtäviä, pelejä, musiikkia ja videoita. * Mietitään, mistä löytyy mielenkiintoista kohdekielistä aineistoa ja rohkaistaan oppilaita käyttämään kieltä myös luokkahuoneen ulkopuolella. | Itsestä huolehtiminen ja arjen taidot (L3)   * Vastuun ottaminen omasta oppimisesta * Yhteistyötaitojen, tunnetaitojen ja sosiaalisten taitojen kehittäminen parin ja ryhmän kanssa harjoitellessa * Monipuoliset oppimisympäristöt (teknologia kielenoppimisen apuna) |
| **Kehittyvä kielitaito, taito toimia vuorovaikutuksessa (Taitotaso A1.3)** | **T3** järjestää oppilaalle tilaisuuksia harjoitella eri viestintäkanavia käyttäen suullista ja kirjallista vuorovaikutusta | S3   * Käytetään monipuolisia viestintäkanavia ja kohdekielisiä aineistoja vuorovaikutuksen harjoittelussa. | * Harjoitellaan suullista ja kirjallista vuorovaikutusta erilaisissa tilanteissa ja erilaisilla medioilla, esim. internetin ja muiden sähköisten välineiden avulla. | Monilukutaito (L4)   * Kaikkien aistialueiden hyödyntäminen oppimisessa * Projektit: toteutus ja esitys eri välineiden avulla * Suullinen ja kirjallinen viestintä eri kohderyhmille ja tarkoituksiin |
| **T4** tukea oppilasta kielellisten viestintästrategioiden käytössä | S3   * Harjoitellaan kielellisiä viestintästrategioita. | * Harjoitellaan monipuolista kielenkäyttöä: kuuleminen, puhuminen, lukeminen ja kirjoittaminen. * Harjoitellaan viestintää vähäiselläkin kielitaidolla. * Tutustutaan intonaatioon ja muihin ääntämisen piirteisiin, harjoitellaan luontevaa ääntämistä, foneettisia kirjoitusmerkkejä, keskustelussa reagoimista, kysymysten esittämistä, täsmennyksen tai toiston pyytämistä. | Monilukutaito (L4)   * Tiedon välittämisen taito * Yhteistoiminnallinen harjoittelu * Kulttuurille tyypillisten viestintätaitojen vahvistaminen * Aistialueiden monipuolinen hyödyntäminen oppimisessa |
| **T5** auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan | S3   * Harjoitellaan kohteliaisuutta vuorovaikutuksessa. | * Kohteliaisuus yksinkertaisissa vuorovaikutustilanteissa: tervehtiminen, hyvästelyt, esittäytyminen, sinuttelu ja teitittely, anteeksipyyntö, pyynnöt, mielipiteen ilmaiseminen, puhelinkeskustelu, reagoiminen, kiinnostuksen ja innostuksen osoittaminen keskustelussa, pahoittelut, käskyjä lieventävät sanat, kohteliaat kehotukset, voinnin tiedustelu ja onnittelut. | Monilukutaito (L4)   * Tilanteen tai kohteen vaikutus kielenkäyttöön (esim. sinuttelu/teitittely, tervehdykset, käskyt) * Tiedon välittämisen taito * Yhteistoiminnallinen harjoittelu * Kulttuurille tyypillisten viestintätaitojen vahvistaminen * Aistialueiden monipuolinen hyödyntäminen oppimisessa   Työelämätaidot ja yrittäjyys (L6)   * Työelämässä tarvittavien yhteistyötaitojen, vuorovaikutustaitojen ja kielitaidon harjoittelu |
| **Kehittyvä kielitaito, taito tulkita viestejä (Taitotaso A1.3)** | **T6** rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä | S3   * Tulkitaan tekstejä. | * Harjoitellaan tiedon hakemista ja keskeisen sisällön löytämistä teksteistä. * Aihepiireinä arkipäiväiset tilanteet, kuten tapaamiset, esittäytyminen, sää, ihmisten kuvailu, perhe, koulu, vapaa-aika, ruoka, terveys, lähiympäristö, tien neuvominen, kaupunkiympäristö, asiointi hotellissa kaupassa ja ravintolassa. | Monilukutaito (L4)   * Tiedon tulkinnan harjoittelu * Erilaiset tekstilajit * Kulttuurisen lukutaidon vahvistaminen |
| **Kehittyvä kielitaito, taito tuottaa tekstejä (Taitotaso A1.2)** | **T7** tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin rakenteisiin | S3   * Tuotetaan tekstejä. | * Oppilas harjoittelee kertomaan suullisesti ja kirjallisesti sekä käymään dialogia omaan lähiympäristöönsä liittyvistä asioista: tapaamiset, esittäytyminen, sää, ihmisten kuvailu, ruokailu, perhe, koulu, vapaa-aika, ruoka, terveys, tien neuvominen, kaupunkiympäristö ja erilaiset asiointitilanteet. * Harjoitellaan näissä kielenkäyttötilanteissa tarvittavia keskeisiä rakenteita: lukusanat, kellonajat, viikonpäivät, artikkeleja, persoonapronominit, persoonapronominien objektimuodot, pää- ja kysymyslauseen sanajärjestys, modaaliapuverbejä, akkusatiivi ja preesens. | Tieto- ja viestintäteknologinen osaaminen (L5)   * Tieto- ja viestintäteknologian hyödyntäminen oppimisessa (esim. digitaaliset tuotokset, kansainvälinen vuorovaikutus) |

SAKSA, B2-oppimäärä 9.lk

**Saksan kielen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Kasvu kulttuuriseen moninaisuuteen ja kielitietoisuuteen** | **T1** auttaa oppilasta hahmottamaan uuden opiskeltavan kielen suhde aiemmin opiskelemiinsa kieliin, tutustumaan kyseisen kielen kielialueeseen ja elämänmuodon / joihinkin keskeisiin piirteisiin sekä tukea oppilaan kielellisen päättelykyvyn, uteliaisuuden ja monikielisyyden kehittymistä | S1   * Perehdytään maailman moni- ja rinnakkaiskielisyyteen sekä opiskeltavan kielen kulttuuriin ja elämänmuotoon. | * Syvennetään tietämystä saksalaisesta kielialueesta, 9. luokalla tutustutaan Saksan lisäksi myös Itävaltaan ja Sveitsiin, sekä näiden maiden maantiedon perusasioihin, kulttuuriin ja asemaan Euroopassa. * Haetaan sanastoa ja kielioppia opiskellessa yhtymäkohtia muihin oppilaalle tuttuihin kieliin. | Ajattelu ja oppimaan oppiminen (L1)   * Kokemustiedon esille * tuominen * Tiedon rakentumisen tutkiminen (kielten samankaltaisuudet ja erot) * Tiedonhaku   Kulttuurinen osaaminen, vuorovaikutus ja ilmaisu (L2)   * Kulttuurisen moninaisuuden arvostaminen * Miten kulttuuri ja uskonto vaikuttavat yhteiskunnassa * Kunnioituksen ja luottamuksen rakentaminen muita ihmisryhmiä ja kansoja kohtaan   Monilukutaito (L4)   * Monipuoliset tekstityypit ja lähteet * Kulttuurisen lukutaidon harjoittelu |
| **Kieltenopiskelutaidot** | **T2** rohkaista oppilasta näkemään opiskeltavan kielen taito osana elinikäistä oppimista ja oman kielivarannon karttumista, ohjata oppilasta löytämään itselleen ja ikäkaudelleen parhaiten sopivia tapoja oppia kieliä sekä kannustaa häntä käyttämään vähäistäkin taitoaan myös oppituntien ulkopuolella | S2   * Etsitään omia tavoitteita, vahvuuksia ja oppimistapoja. * Tutustutaan erilaisiin kielenkäyttötilanteisiin. | * Itsearviointi opiskelun apuna, ajankäytön järkevä rytmittäminen asioita kerratessa, erilaisia tavat oppia ja painaa asioita mieleen, kuten sanojen ryhmittely eri tavoin, ääneen harjoittelu, muistisäännöt, oma tuottaminen ja omien taitojen testaaminen, kielen tuottamisen harjoittelu vähäiselläkin kielitaidolla, kuvat, otsikot ja ei-kielellinen informaatio apuna ymmärtämisessä. * Harjoitellessa monipuoliset työtavat esim.dialogia, draamaa, pari- ja ryhmäharjoittelua, nettitehtäviä, pelejä, musiikkia ja videoita. * Etsitään mielenkiintoista kohdekielistä aineistoa ja rohkaistaan oppilaita käyttämään kieltä myös luokkahuoneen ulkopuolella. * Tutustutaan kielen opiskelumahdollisuuksiin jatkossa. | Itsestä huolehtiminen ja arjen taidot (L3)   * Vastuun ottaminen omasta oppimisesta * Yhteistyötaitojen, tunnetaitojen ja sosiaalisten taitojen kehittäminen parin ja ryhmän kanssa harjoitellessa * Monipuoliset oppimisympäristöt (teknologia kielenoppimisen apuna) |
| **Kehittyvä kielitaito, taito toimia vuorovaikutuksessa (Taitotaso A1.3)** | **T3** järjestää oppilaalle tilaisuuksia harjoitella eri viestintäkanavia käyttäen suullista ja kirjallista vuorovaikutusta | S3   * Käytetään monipuolisia viestintäkanavia ja kohdekielisiä aineistoja vuorovaikutuksen harjoittelussa. | * Harjoitellaan suullista ja kirjallista vuorovaikutusta erilaisissa tilanteissa ja erilaisilla medioilla, esim. internetin ja muiden sähköisten välineiden avulla. * Pyritään tarjoamaan autenttisia kielenkäyttötilanteita koulun ulkopuolisten kontaktien avulla. | Monilukutaito (L4)   * Kaikkien aistialueiden hyödyntäminen oppimisessa * Projektit: toteutus ja esitys eri välineiden avulla * Suullinen ja kirjallinen viestintä eri kohderyhmille ja tarkoituksiin |
| **T4** tukea oppilasta kielellisten viestintästrategioiden käytössä | S3   * Harjoitellaan kielellisiä viestintästrategioita. | * Laajennetaan monipuoliseen puhuttuun ja kirjoitettuun kieleen liittyviä viestintästrategioita. * Harjoitellaan saksalaisten äänteiden luontevaa lausumista ja niiden eroa suomeen verrattuna, intonaatiota, foneettisia kirjoitusmerkkejä, arkipäivän keskusteluja, kysymysten esittämistä, kysymyksiin liittyviä alkulauseita, kiertoilmauksia, intonaatiota, täsmennyksen tai toiston pyytämistä. | Monilukutaito (L4)   * Tiedon välittämisen taito * Yhteistoiminnallinen harjoittelu * Kulttuurille tyypillisten viestintätaitojen vahvistaminen * Aistialueiden monipuolinen hyödyntäminen oppimisessa |
| **T5** auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan | S3   * Harjoitellaan kohteliaisuutta vuorovaikutuksessa. | * Syvennetään kieleen ja kulttuuriin liittyviä kohteliaisuussääntöjä ja vertaillaan sääntöjä lähde- ja kohdekielen välillä: sinuttelu ja teitittely, tutustumiseen liittyvät fraasit, pahoittelu, kohteliaat pyynnöt, toivotukset, kohteliaat aloituslauseet kysymyksissä, anteeksipyynnöt, tilaaminen ravintolassa, ostostilanteet, kuuntelun osoittaminen keskustelutilanteessa. | Monilukutaito (L4)   * Tilanteen tai kohteen vaikutus kielenkäyttöön (esim. sinuttelu/teitittely, tervehdykset, käskyt) * Tiedon välittämisen taito * Yhteistoiminnallinen harjoittelu * Kulttuurille tyypillisten viestintätaitojen vahvistaminen * Aistialueiden monipuolinen hyödyntäminen oppimisessa   Työelämätaidot ja yrittäjyys (L6)   * Työelämässä tarvittavien yhteistyötaitojen, vuorovaikutustaitojen ja kielitaidon harjoittelu |
| **Kehittyvä kielitaito, taito tulkita viestejä (Taitotaso A1.3)** | **T6** rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä | S3   * Tulkitaan tekstejä. | * Harjoitellaan tiedon hakemista ja keskeisen tiedon löytämistä teksteistä. * Aihepiireinä arkipäiväiset kielenkäyttötilanteet ja yksinkertaiset tekstit: kaupassa asioiminen, tien kysyminen ja neuvominen, matkalipun ostaminen, ruoasta keskusteleminen, kotipaikan esitteleminen, luonteenpiirteet, kylään kutsuminen, Suomesta kertominen. | Monilukutaito (L4)   * Tiedon tulkinnan harjoittelu * Erilaiset tekstilajit * Kulttuurisen lukutaidon vahvistaminen |
| **Kehittyvä kielitaito, taito tuottaa tekstejä (Taitotaso A1.2)** | **T7** tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin rakenteisiin | S3   * Tuotetaan tekstejä. | * Oppilas harjoittelee kertomaan suullisesti ja kirjallisesti sekä käymään dialogia omaan lähiympäristöönsä liittyvistä asioista. * Aihepiireinä vaatteet, kulkuneuvot, matkustaminen, kuukaudet, kaupunkiympäristö, ruoka, asuminen, kotipaikka, sosiaaliset tilanteet, henkilön kuvailu. * Rakenteet: perfekti, hatte, war, sivulauseet, datiiviobjekti, pronominien datiivimuodot, man-rakenne, omistuspronominit. | Tieto- ja viestintäteknologinen osaaminen (L5)   * Tieto- ja viestintäteknologian hyödyntäminen oppimisessa (esim. digitaaliset tuotokset, kansainvälinen vuorovaikutus) |

**Saksan kielen oppimisympäristöihin ja työtapoihin liittyvät tavoitteet vuosiluokilla 8–9**

”Tavoitteena on, että kielenkäyttö olisi mahdollisimman asianmukaista, luonnollista ja oppilaille merkityksellistä. Työskentelyssä korostuu pari- ja pienryhmätyö sekä yhdessä oppiminen erityyppisissä oppimisympäristöissä. Monikielisyys- ja kielikasvatuksen tavoitteiden saavuttamiseksi tarvitaan opettajien yhteistyötä. Pelillisyyden, musiikin ja draaman avulla oppilaat saavat mahdollisuuden kokeilla kasvavaa kielitaitoaan ja käsitellä myös asenteita. Opetuksessa käytetään monipuolisesti eri oppimisympäristöjä, viestintäkanavia ja -välineitä. Oppilaita ohjataan aktiiviseen toimijuuteen ja itsenäiseen vastuun ottoon omasta oppimisestaan Eurooppalaisen kielisalkun tai vastaavan työvälineen avulla. Oppilaat tutustuvat ympäröivän yhteisön monikielisyyteen ja -kulttuurisuuteen kotikansainvälisyyden avulla. Heille tarjotaan myös mahdollisuuksia harjoitella kansainvälistä yhteydenpitoa. Kohdekieltä käytetään aina kun se on mahdollista.” (OPS 2014, 361.)

Monipuoliset oppimisympäristöt, viestintäkanavat ja -välineet, opetuksen laajentuminen luokkahuoneen ulkopuolelle mahdollisuuksien mukaan, itsenäinen työskentely sekä yhteistoiminnallinen oppiminen, myönteinen ja kannustava opiskeluilmapiiri, oppilaiden osallistaminen sopivien työtapojen valinnassa.

**Ohjaus, eriyttäminen ja tuki saksan kielessä vuosiluokilla 8–9**

”Oppilaita ohjataan käyttämään kielitaitoaan rohkeasti. Runsas viestinnällinen harjoittelu tukee oppilaiden kielitaidon kehittymistä. Oppilaita kannustetaan opiskelemaan myös muita koulun tarjoamia kieliä. Oppilaille, joilla on kieliin liittyviä oppimisvaikeuksia, tarjotaan tukea. Opetus suunnitellaan niin, että se tarjoaa haasteita myös muita nopeammin edistyville tai kieltä entuudestaan osaaville.” (OPS 2014, 362.)

Tuen muotoja voivat olla oppilaiden sijoittelu luokassa oppimisen ja työskentelyn tukena, läksyjen merkitseminen taululle, kotitehtävien eriyttäminen, erilaisten apuvälinei­den käyttö, monikanavaisuus, osa-aikainen erityisopetus, tehtävien ja opetuksen eriyttäminen, tukiopetus, samanaikaisopetus, lisäajan käyttö kokeissa, suullisten kokeiden käyttö, kokeiden suorittaminen erillisessä tilassa, mahdollisuus suorittaa koe pienemmissä osissa, koulunkäynninohjaajan tuki ja keskustelut erityisopettajan kanssa. Tuen valinta on ryhmä- ja oppilaskohtaista ja riippuu saatavilla olevista resursseista ja oppimisympäristöistä.

**Oppilaan oppimisen arviointi saksan kielessä vuosiluokilla 8–9**

”Oppimista arvioidaan monin eri tavoin myös itse- ja vertaisarvioinnin keinoin. Arviointi kohdistuu kaikkiin tavoitteisiin, ja arvioinnissa otetaan huomioon kaikki kielitaidon osa-alueet. Niiden arviointi perustuu Eurooppalaiseen viitekehykseen ja sen pohjalta laadittuun suomalaiseen sovellukseen. Kansainvälisesti hyväksyttyjä kielikohtaisia viitekehyksiä noudatetaan soveltuvin osin ei-eurooppalaisten kielten opetuksessa. Arvioinnissa välineenä voidaan käyttää esimerkiksi Eurooppalaista kielisalkkua tai vastaavaa työkalua.

Arviointi on monipuolista ja antaa oppilaille mahdollisuuden painottaa itselleen luontevia ilmaisumuotoja. Oppimista ohjaavan ja kannustavan palautteen avulla oppilaita autetaan tulemaan tietoisiksi omista taidoistaan ja kehittämään niitä. Heitä rohkaistaan käyttämään oppimaansa erilaisissa viestintätilanteissa. Monipuolinen arviointi tarjoaa mahdollisuuksia osoittaa osaamistaan myös oppilaille, joilla on kieleen liittyviä oppimisvaikeuksia tai joilla on muulla tavoin kielellisesti erilaiset lähtökohdat.

Päättöarviointi sijoittuu siihen lukuvuoteen, jona oppiaineen opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut vieraan kielen B2-oppimäärän tavoitteet. Päättöarvosana muodostetaan suhteuttamalla oppilaan osaamisen taso vieraan kielen B2-oppimäärän valtakunnallisiin päättöarvioinnin kriteereihin. Osaaminen kielitaidon eri osa-alueilla kehittyy kumuloituvasti. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit riippumatta siitä, mille vuosiluokalle vastaava tavoite on asetettu paikallisessa opetussuunnitelmassa. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta.” (OPS 2014, 362.)

|  |  |  |
| --- | --- | --- |
| **Tavoitteet** | **Arvioinnin kohteet** | **Arvosanan kahdeksan (8)/ hyvä osaaminen** |
| **Kasvu kulttuuriseen moninaisuuteen ja kielitietoisuuteen:** | | |
| **T1** auttaa oppilasta hahmottamaan uuden opiskeltavan kielen suhde aiemmin opiskelemiinsa kieliin, tutustumaan kyseisen kielen kielialueeseen ja elämänmuodon / joihinkin keskeisiin piirteisiin sekä tukea oppilaan kielellisen päättelykyvyn, uteliaisuuden ja monikielisyyden kehittymistä | * Opiskeltavan kielen aseman, keskeisten erityispiirteiden ja kielialueen hahmottaminen | * Oppilas tuntee opiskeltavan kielen asemaa maailman kielten joukossa ja keskeisimpiä kielen erityispiirteitä. * Oppilas osaa luonnehtia joitakin opiskeltavan kielen kielialueen kulttuurisia ja muita ilmiöitä. |
| **Kielenopiskelutaidot:** | | |
| **T2** rohkaista oppilasta näkemään opiskeltavan kielen taito osana elinikäistä oppimista ja oman kielivarannon karttumista, ohjata oppilasta löytämään itselleen ja ikäkaudelleen parhaiten sopivia tapoja oppia kieliä sekä kannustaa häntä käyttämään vähäistäkin taitoaan myös oppituntien ulkopuolella | * Tavoitteiden asettaminen, oppimisen reflektointi ja yhteistyö | * Oppilas osaa arvioida omia kielenopiskelutavoitteitaan ja opiskelutapojaan. * Oppilas huomaa, mihin hän voi käyttää kielitaitoaan myös koulun ulkopuolella ja osaa pohtia, miten hän voi käyttää taitoaan koulun päätyttyä. |
| **Kehittyvä kielitaito, taito toimia vuorovaikutuksessa:** | | |
| **T3** järjestää oppilaalle tilaisuuksia harjoitella eri viestintäkanavia käyttäen suullista ja kirjallista vuorovaikutusta | * Vuorovaikutus erilaisissa tilanteissa | * Oppilas selviytyy monista rutiininomaisista viestintätilanteista tukeutuen joskus viestintäkumppaniin. |
| **T4** tukea oppilasta kielellisten viestintästrategioiden käytössä | * Viestintästrategioiden käyttö | * Oppilas osallistuu viestintään, mutta tarvitsee vielä usein apukeinoja. * Oppilas osaa reagoida suppein sanallisin ilmauksin, pienin elein (esim. nyökkäämällä), äännähdyksin, tai muunlaisella minimipalautteella. * Oppilas joutuu pyytämään selvennystä tai toistoa hyvin usein. |
| **T5** auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan | * Viestinnän kulttuurinen sopivuus | * Oppilas osaa käyttää yleisimpiä kohteliaaseen kielenkäyttöön kuuluvia ilmauksia monissa rutiininomaisissa sosiaalisissa tilanteissa. |
| **Kehittyvä kielitaito, taito tulkita tekstejä:** | | |
| **T6** rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä | * Tekstien tulkintataidot | * Oppilas ymmärtää yksinkertaista, tuttua sanastoa ja ilmaisuja sisältävää kirjoitettua tekstiä ja hidasta puhetta asiayhteyden tukemana. * Oppilas pystyy löytämään tarvitsemansa yksinkertaisen tiedon lyhyestä tekstistä. |
| **Kehittyvä kielitaito, taito tuottaa tekstejä:** | | |
| **T7** tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin rakenteisiin | * Tekstien tuottamistaidot | * Oppilas pystyy kertomaan joistakin tutuista ja itselleen tärkeistä asioista käyttäen suppeaa ilmaisuvarastoa ja kirjoittaa muutaman lyhyen lauseen harjoitelluista aiheista. * Oppilas ääntää useimmat harjoitellut ilmaisut ymmärrettävästi. * Oppilas osaa hyvin suppean perussanaston, muutaman tilannesidonnaisen ilmauksen ja peruskieliopin aineksia. |

Arviointi on jatkuvaa ja monipuolista, arvioinnin tukena käytetään itse- ja vertaisarviointia. Arviointi on vuorovaikutteista, keskustelevaa, kannustavaa ja oppimisprosessia tukevaa. Arviointi kohdistuu oppilaan oppimiseen ja työskentelyyn ja arvioinnissa otetaan huomioon kaikki kielitaidon osa-alueet.